**ATENŢIE! CONCURS!**

Instituția Publică Liceul Teoretic „Liviu Rebreanu” (Municipiul Chişinău, strada Hristo Botev 9/2) anunță concurs pentru ocuparea funcției de director adjunct pentru instruire – 1,0 unitate și director adjunct pentru educație – 1, 0 unitate.

La concurs pot participa cetățeni ai Republicii Moldova, cu studii superioare pedagogice, care au desfășurat activitate pedagogică pe parcursul ultimilor 5 ani, cunosc limba română, sunt apți (din punct de vedere medical: fizic și neuropsihic) pentru exercitarea funcției și nu au antecedente penale.

Candidații pentru ocuparea funcției de director adjunct pentru instruire vor prezenta, la Instituția Publică Liceul Teoretic „Liviu Rebreanu”, personal sau printr-un reprezentant (la cancelaria organizatorului concursului), prin poștă sau prin e-mail, în termen de 30 zile calendaristice din ziua publicării pe pagina web a instituției a anunțului, următoarele acte:

1. Cererea de participare la concurs, al cărei model este specificat în anexa nr. l a Regulamentului „Cu privire la organizarea si desfășurarea concursului pentru ocuparea funcției de director și director adjunct în instituțiile de învățământ general”, aprobat prin ordinul Ministerului Educației nr. 163 din 23 martie 2015;
2. Copia buletinului de identitate;
3. Copia / copiile actului / actelor de studii;
4. Certificatul care atestă vechimea în activitatea didactică;
5. Curriculum Vitae perfectat după modelul EuroPass, specificat în anexa nr. 2 al aceluiași Regulament;
6. Certificatul medical care atestă faptul că persoana este aptă (din punct de vedere medical: fizic și neuropsihic), pentru exercitarea funcției;
7. Cazierul judiciar sau declarația pe propria răspundere;
8. Lista actelor depuse, cu numerotarea fiecărei file.

Candidatul poate anexa și alte documente pe care le consideră relevante, inclusiv copia / copiile actului / actelor ce confirmă gradul didactic / managerial și / sau titlul științific / științifico-didactic, recomandări, copii ale actelor care atestă formarea continuă, performanţele profesionale și manageriale demonstrate în cadrul concursurilor locale / naționale / internaționale, publicațiile didactice și științifice, statutul de expert / evaluator național / internațional etc.

Actele vor fi depuse la IPLT „Liviu Rebreanu” în anticameră, între orele 10:00 – 15:00.

Informaţii suplimentare puteţi obţine:

telefon de contact: (+373) 0-22-76-17-77

*e-mail: posta.rebreanu@gmail.com*

Data limită de depunere a dosarelor – 07.03.2024

**BIBLIOGRAFIA CONCURSULUI**

Pentru ocuparea funcției de director adjunct pentru instruire IPLT „Liviu Rebreanu”.

**1. DOCUMENTE GENERALE**

1.1. Constituţia Republicii Moldova din 29.07.1994 ( Monitorul Oficial al Republicii Moldova nr.1 din 18.08.1994);

1.2. Legea privind accesul la informaţie nr. 982 – XIV din 11.05.2000 (Monitorul Oficial al Republicii Moldova nr. 88-90/664 din 28.07.2000);

1.3. Legea cu privire la petiţionare nr. 190 din 19.07.1994 (Monitorul Oficial al Republicii Moldova nr. 6-8 din 24.01.2003);

1.4. Codul muncii al Republicii Moldova, 2003 Nr. 159-162. Publicat: 29.07.2003 în Monitorul Oficial;

1.5. Strategia de dezvoltare a educației pentru anii 2014 – 2020 Educația 2020, aprobată prin Hotărârea Guvernului nr. 944 din 14 noiembrie 2014;

1.6. Codul educației al Republicii Moldova nr. 152 din 17 iulie 2014, Monitorul Oficial al Republicii Moldova nr. 319-324 din 24 octombrie 2015, [www.justice.md](http://www.justice.md);

1.7. Legea Republicii Moldova cu privire la registre nr. 1320 – XIII, din 25.09.1997, Monitorul Oficial nr. 77 – 78, din 27.11.1997;

1.8. Regulamentul „Cu privire la organizarea și desfăşurarea concursului pentru

ocuparea funcţiei de director și director adjunct în instituţiile de învăţământ

general”, aprobat prin ordinul Ministerului Educaţiei nr. 163 din 23 martie 2015 (modificat în 2020);

**2. MANAGMENTUL INSTITUȚIILOR**

2.1. Regulamentul – tip al instituției de organizare și funcționare a instituțiilor de învățământ primar și secundar, ciclul I și II, aprobat prin ordinul nr. 235 din 25.03.2016;

2.2. Regulamentul privind evaluarea și notarea rezultatelor școlare, promovarea și absolvirea în învățământul primar și secundar, aprobat prin ordinul Ministerului Educației nr. 70 din 30 ianuarie 2020;

2.3. Regulamentul de atestare a cadrelor didactice, aprobat prin ordinul Ministerului Educației nr. 1091 din 07.10.2020;

2.4. Standardele de calitate pentru instituțiile de învățământ primar și secundar general din perspectivele școlii prietenoase copilului, aprobate prin ordinul Ministerului Educației nr. 970 din 11 octombrie 2013;

2.5. Metodologia de admitere a elevilor în învățământul liceal, aprobată prin ordinul Ministerului Educației nr. 454 din 07.06.2017;

2.6. Regulamentul – cadru de organizare și funcționare a consiliului de administrație din unitățile de învățământ general, aprobat prin ordinul Ministerului Educației nr. 269 din 09 martie 2020;

2.7. Metodologia de înscriere a copiilor în clasa I, aprobată prin ordinul Ministerului Educației nr. 202 din 19 aprilie 2015;

2.8. Instrucțiunea și Planul de acțiuni privind prevenirea și combaterea abandonului școlar și absenteismului școlar în învățământul general, aprobată prin ordinul Ministerului Educației nr. 559 din 12 iunie 2015;

2.9. PLANUL – cadru pentru învățământul primar, gimnazial și liceal, anul de studii 2023 – 2024;

**3. PREVENIREA ȘI COMBATEREA VIOLENȚEI**

3.1. Convenţia ONU cu privire la protecţia drepturilor copilului din 20.11.89;

3.2. Procedura de organizare instituțională și de intervenție a lucrătorilor instituțiilor de învățământ în cazurile de abuz, neglijare, exploatare, trafic al copilului, aprobată prin ordinul Ministerului Educației nr. 77 din 22 februarie 2013;

3.3. Legea nr. 140 din 14.06.2013 privind protecția specială a copiilor în situații de risc și a copiilor separați de părinți.

**4. FINANȚARE**

4.1. Legea nr. 270 din 23.11.2018 privind sistemul unitar de salarizare în sectorul bugetar;

4.2. Hotărîrea Guvernului 1231 din 12.12.18 „Privind punerea în aplicare a prevederilor Legii nr.270/2018 privind sistemul unitar de salarizare în sectorul bugetar”;

4.3. Hotărârea Guvernului nr. 868 din 08 octombrie 2014 privind finanțarea în bază de cost per elev a instituțiilor de învățământ primar și secundar general din subordinea autorităților publice locale de nivelul al doilea.